Ir-Rapport Speċjali Nru 24/2012 “Ir-reazzjoni tal-Fond ta’ Solidarjetà tal-Unjoni Ewropea għat-terremot tal-2009 f’Abruzzi: Ir-relevanza u l-kost tal-operazzjonijiet”





GLOSSARJU CASE : L-akronimu għal "Complessi Antisismici Sostenibili Ecocompatibili", jiġifieri djar li huma sismikament iżolati u ambjentalment sostenibbli. Il-proġett CASE kien imħabbar mill-Kunsill tal-Ministri Taljan fit- 23 ta’ April 2009. Fit- 28 ta’ April 2009 il-Gvern Taljan ħareġ Digriet tal-Liġi Nru 39, magħruf bħala d-"Decreto Abruzzo", li kien jirrikjedi li d-Dipartiment tal-Protezzjoni Ċivili għandu jiżgura l-kostruzzjoni ta’ djar CASE li setgħu jintużaw b’manjiera durabbli. Id-djar huma mibnija fuq pilastri speċjali biex jiżolawhom minn movimenti orizzontali tat-terremoti. Barra minn hekk, huma effiċjenti fl-enerġija u jinkludu sistemi ta’ enerġija rinnovabbli, bħal ma huma pannelli fotovoltaiċi u tagħmir għat-tisħin bl-enerġija solari. Dipartiment tal-Protezzjoni Ċivili : Il-Protezzjoni Ċivili Taljana hija sistema integrata li tippermetti l-użu koordinat tar-riżorsi kollha disponibbli tal-Istat u privati. Huwa dipartiment tal-uffiċċju tal-Prim Ministru u jinkludi, skont il-liġi, għadd ta’ awtoritajiet, amministrazzjonijiet u korpi privati u pubbliċi (inklużi l-Armata, il-Flotta, il-Forza tal-Ajru, bosta ministeri u gvernijiet reġjonali) u membri tal-komunità akkademika involuti f’attivitajiet ta’ riċerka. Il-baġit għas-sena 2012 huwa EUR 1,67 biljun, li minnhom 72 % jkopru self relatat ma’ diżastri li seħħew fi snin preċedenti, 21 % jkopru l-operazzjonijiet prevvisti skont il-liġi u 7 % jkopru l-ispejjeż interni tad-Dipartiment, inkluż il-kost tal-flotta tal-ajru. FSUE : Il-Fond ta’ Solidarjetà tal-Unjoni Ewropea ġie stabbilit bir-Regolament tal-Kunsill (KE) Nru 2012/2002 tal- 11 ta’ Novembru 2002 bħala reazzjoni għal diżastri kbar naturali u biex jesprimi solidarjetà Ewropea ma’ reġjuni milquta’ mid-diżastri fl-Ewropa. Ġie użat għal diżastri li jkopru firxa ta’ avvenimenti katastrofiċi differenti bħalma huma għargħar, nar fil-foresti, terremoti, tempesti u nixfa. ll-FSUE jista’ jiġi mobilizzat biss meta l-ħsarat ikkawżati mid-diżastru nazzjonali jeċċedu l-limitu ta’ EUR 3 biljun (fi prezzijiet tal-2002) jew 0,6 % tal-ING nazzjonali. Il-Fond għandu baġit annwali ta’ EUR 1 biljun. Minn Novembru 2011 ’l hawn, għajnuna ta’ kważi EUR 2,5 biljun ġiet iffinanzjata mill-fond (ara l-Anness 1). Ftehim ta’ Implimentazzjoni : Ftehim Nru C(2009)9138 ffirmat bejn il-Kummissjoni u d-Dipartiment tal-Protezzjoni Ċivili fil- 11 ta’ Novembru 2009, li jistabbilixxi l-ammont tal-għotja u l-interventi ffinanzjati mill-FSUE wara t-terremot ta’ Abruzzo. +++++ TIFF +++++ L’Aquila : Il-kapitali tar-reġjun ta’ Abruzzo, fl-2009 kellha popolazzjoni rreġistrata ta’ 73150 abitant, imma preżenza ta’ kuljum ta’ 100000 persuna għal studju, attivitajiet terzjarji, impjiegi u turiżmu. Tinsab f’altitudni ta’ 721 metru, qalb il-quċċati ta’ erba’ muntanji ogħla minn 2000 metru. Il-klima hija friska meta mqabbla mal-biċċa l-kbira tal-Italja ċentrali. FIGURA 1 - POŻIZZJONI ĠEOGRAFIKA TA’ L’AQUILA Sors: Eurostat. MAP : L-akronimu għal "Moduli Abitativi Provvisori", jiġifieri moduli ta’ akkomodazzjoni proviżorja. MUSP : L-akronimu għal "Moduli ad Uso Scolastico Provvisori", moduli għal użu skolastiku temporanju. Dawn il-moduli huma sostituti temporanji għall-iskejjel li jkunu ġarrbu ħsarat fit-terremot. SOMMARJU EŻEKUTTIV I. L-għan tal-Fond ta’ Solidarjetà tal-Unjoni Ewropea (FSUE) huwa li jgħin lill-Istati Membri u pajjiżi li qegħdin fil-proċess li jinnegozjaw l-adeżjoni tagħhom mal-Unjoni Ewropea jirrispondu għal diżastri kbar natu rali billi jikkomplementa n-nefqa pubblika tagħhom fuq operazzjonijiet ta’ emerġenza essenzjali. Ope razzjonijiet li jridu jiġu ffinanzjati jinkludu r-restawr immedjat biex ikunu jistgħu jerġgħu jitħaddmu, tal-infrastruttura u impjanti fl-oqsma tal-enerġija, l-ilma, l-ilma mormi, it-trasport, it-telekomunikazzjoni, is-saħħa u l-edukazzjoni u l-provvista ta’ akkomodazzjoni temporanja u servizzi ta’ salvataġġ biex jiġu ssodis fatti l-bżonnijiet immedjati tal-popolazzjoni. II. Kmieni f’April 2009, terremot laqat lir-reġjun Taljan ta’ Abruzzo u l-belt kapitali tiegħu L’Aquila, u kkawża ħsara diretta stmata ‘l fuq minn EUR 10 biljun. F’Novembru 2009, l-Unjoni Ewropea kkontribwixxiet nofs biljun euro għall-operazzjonijiet ta’ emerġenza Taljani mill-Fond tas-Solidarjetà tagħha. Skont il-Ftehim ta’ Implimentazzjoni, din il-kontribuzzjoni kellha tintuża għal (i) l-ewwel operazzjonijiet ta’ emerġenza (kontribuzzjoni FSUE indikattiva ta’ EUR 50 miljun), (ii) MAP (moduli ta’ djar temporanji għal 7000 persuna) u proġetti MUSP (skejjel temporanji għal 15000 tifel u tifla tal-iskola), (kontribuzzjoni FSUE indikattiva ta’ EUR 94 miljun) u (iii) il-proġett tad-djar CASE għal 15000 persuna (kontribuzzjoni FSUE indikattiva ta’ EUR 350 miljun). III. Il-verifika tal-Qorti eżaminat jekk (i) in-nefqa prevista fil-Ftehim ta’ Implimentazzjoni kinitx konformi mar-Regolament FSUE , (ii) jekk il-proġett CASE kienx ippjanat tajjeb u implimentat rapidament u (iii) jekk il-proġett CASE kienx implimentat b’kunsiderazzjoni xierqa għall-ekonomija. IV. Il-Qorti sabet li l-proġetti ffinanzjati, ħlief għall-proġett CASE kienu eliġibbli skont ir-Regolament FSUE. Kollha kienu ġew implimentati skont il-Ftehim ta’ Implimentazzjoni u rreagixxew għal ħafna bżonnijiet immedjati tal-popolazzjoni milquta mit-terremot. L-istrateġija magħżula mill-awtoritajiet Taljani għall-bini ta’ appartamenti CASE kienet faċli biex tinftiehem, imma l-proġett ma rnexxiex fl-akkomodazzjoni tal-popo lazzjoni spostata kollha qabel ix-xitwa. Irriżulta li l-appartamenti CASE kienu jiswew ħafna flus bla bżonn u akkomodaw ftit wisq nies u kien hemm nuqqasijiet fl-ippjanar tal-proġett u fl-iżgurar tal-ekonomija fl-implimentazzjoni tal-proġett. V. Bi skop li wieħed jitgħallem mill-esperjenza ta’ Abruzzo u biex is-sitwazzjoni speċifika ta’ emerġenza u l-impatt tagħha jingħataw konsiderazzjoni xierqa, il-Qorti tirrakkomanda li l-Kummissjoni għandha: (i) tikkunsidra li tadatta r-Regolament tal-FSUE għall-iżviluppi reċenti fi strateġiji ta’ reazzjoni għad-diżastri, (ii) tinkoraġġixxi l-Istati Membri jtejbu t-tħejjija għall-emerġenzi tagħhom biex jassistu b’mod f’waqtu u kost-effettiv u (iii) tippromwovi kunsiderazzjoni xierqa għall-ekonomija fit-tfassil u l-implimentazzjoni ta’ proġetti ta’ emerġenza. INTRODUZZJONI 1. Fis- 6 ta’ April 2009, terremot bi skala ta’ 6,3 laqat lir-reġjun Taljan ta’ Abruz zo. It-terremot ikkawża ħsarat kbar lill-infrastruttura bażika u l-popolazzjoni ġarrbet danni serji. Iż-żoni milqutin b’dan l-avveniment jinkludu l-provinċja kollha ta’ L’Aquila, il-parti l-kbira tar-Reġjun ta’ Abruzzo u xi żoni tal-madwar. L-epiċentru ta’ dan l-avveniment sismiku qawwi kien fil-kapitali reġjonali L’Aquila, fejn iċ-ċentru storiku tagħha ġie milqut b'mod partikolarment qawwi. +++++ TIFF +++++ © Il-Qorti Ewropea tal-Awdituri. 2. Minn popolazzjoni totali ta’ madwar 300000 milquta mid-diżastru, mie tu aktar minn 300 persuna u kien hemm 1500 korruti. Eluf tilfu djarhom u/jew in-negozji tagħhom, u madwar 67500 persuna tqiegħdu f’kampijiet bit-tined, lukandi u djar privati. Proporzjon kbir tal-bini li kien eżaminat wara t-terremot instab li kien perikoluż. [1] (ara t-Tabella 1). 3. Skont l-applikazzjoni għall-assistenza mill-Fond Ewropew ta’ Solidarjetà, il-ħsarat totali diretti ġew stmati li jqumu aktar minn EUR 10 biljun, li rrapreżentaw 0,67 % tal-ING tal-Italja u aktar mit-triplu tal-limitu ta’ EUR 3 biljun għall-mobilizzazzjoni tal-Fond ta’ Solidarjetà tal-UE [2]. L-awtoritajiet Taljani applikaw għal assistenza finanzjarja b’relazzjoni mat-terremot fi żmien l-iskadenza ta’ 10 ġimgħat li hija stabbilita għal applikazzjonijiet lill-FSUE.. Il-Kummissjoni ħarġet deċiżjoni ddatata t- 8 ta’ Ġunju 2009 fejn ipproponiet li l-Kunsill u l-Parlament Ewropew, li flimkien jikkostitwixxu l-awtorità baġitarja tal-Unjoni Ewropea, għandhom jimmobilizzaw EUR 494 miljun għal assistenza finanzjarja [3]. 4. Fit-talba tagħha għal mobilizzazzjoni ta’ EUR 494 miljun, il-Kummissjoni ddikjarat li l-kost tal-operazzjonijiet essenzjali ta’ emerġenza eliġibbli skont l-Artikolu 3(2) tar-Regolament (KE) Nru 2012/2002 [4] kien ġie stmat mill-awtoritajiet Taljani bħala EUR 2004 miljun, fejn l-akbar sehem kien dovut għas-servizzi ta’ salvataġġ u, b’mod partikolari, djar proviżorji. Il-Kummissjoni qalet ukoll li l-awtoritajiet Taljani ddikjaraw li huma kienu qed jesploraw possibiltajiet bi skop li jiffinanzjaw parti mir-rikostruzzjoni lil hinn mill-operazzjonijiet ta’ emerġenza permezz ta’ programmi rele vanti operazzjonali kofinanzjati mill-Fondi Strutturali [5]. TABELLA 1 ĦSARAT FIL-BINI MINĦABBA T-TERREMOT Sors: Id-Dipartiment tal-Protezzjoni Ċivili. Riżultat tal-ispezzjoni | Bini privat | Bini pubbliku | Patrimonju kulturali | Sikur (A) | 52,0 % | 53,6 % | 24,1 % | Parzjalment jew temporanjament mhux sikur (B, C) | 15,9 % | 25,2 % | 22,2 % | Perikoluż (E) jew perikoluż minħabba riskji esterni | 32,1 % | 21,2 % | 53,7 % | Għadd ta’ oġġetti ttestjati | 71302 | 2219 | 1800 | 5. Il-Ftehim ta’ Implimentazzjoni [6] ġie konkluż fil- 11 ta’ Novembru 2009 u l-għotja tħallset fit- 30 ta’ Novembru 2009 [7]. 6. Skont il-Ftehim ta’ Implimentazzjoni, l-għotja ta’ EUR 494 miljun (ara t-Tabella 2) kellha tintuża għal: - operazzjonijiet inizjali ta’ emerġenza; il-kost totali ta’ assistenza inizjali lill-popolazzjoni kien ta’ EUR 653 miljun [8], li minnhom l-ammont indikattiv ta’ EUR 50 miljun ġie iffinanzjat mill-FSUE; - il-proġett MAP (li kopra l-provvista ta’ unitajiet ta’ djar iżgħar temporanji għal mhux aktar minn 7000 persuna) u l-proġett MUSP (li kopra l-provvista ta’ skejjel temporanji għal xi wħud minn aktar minn 15000 tifel u tifla tal-iskola milquta mit-terremot); il-kost totali tal-proġetti MAP u MUSP kien ta’ EUR 321 miljun [9], li minnhom l-ammont indikattiv ta’ EUR 94 miljun ġie ffinanzjat mill-FSUE; - il-proġett tad-djar CASE, ikkonsista fi djar temporanji għal minn tal-inqas 15000 resident f’L’Aquila; il-kost totali ta’ dan il-proġett kien ta’ EUR 810 miljun [10], li minnhom l-ammont indikattiv ta’ EUR 350 miljun ġie iffinanzjat mill-FSUE. TABELLA 2 ATTIVITAJIET LI JRIDU JIĠU FFINANZJATI MILL-FSUE (EUR MILJUN) Sors: Il-Ftehim ta’ Implimentazzjoni FSUE. | Baġit nazzjonali | Kontribuzzjoni FSUE | Total | L-ewwel operazzjonijiet ta’ emerġenza | 603 | 50 | 653 | Proġetti MAP u MUSP | 227 | 94 | 321 | Proġett CASE | 460 | 350 | 810 | | 1290 | 494 | 1784 | AMBITU U APPROĊĊ TAL-VERIFIKA 7. Il-verifika mmirat li tirrispondi tliet mistoqsjiet speċifiċi tal-verifika: 1) L-operazzjonijiet previsti fil-Ftehim ta’ Implimentazzjoni kienu konformi mar-Regolament FSUE? 2) Il-proġett CASE kien ippjanat u mfassal tajjeb? 3) Il-proġett CASE ġie implimentat b’kunsiderazzjoni xierqa għall-ekonomija? 8. Għall-mistoqsijiet tal-verifika 2) u 3) il-verifika ffukat fuq il-proġett CASE, li assorba l-biċċa l-kbira tal-għotja tal-FSUE (ara l-paragrafu 6). Il-verifika saret fil-perjodu bejn Novembru 2011 u Frar 2012 u kopriet kam pjun ta’ ħames proċeduri ta’ akkwist u 12-il kuntratt għall-kostruzzjoni ta’ bini u provvista ta’ għamara, konkos, pilastri u iżolaturi sismiċi. Il-kampjun kopra 35 % tal-ammonti kkuntrattati għall-proġett CASE (ara l-Anness II). L-analiżijiet dokumentarji ġew komplementati b’intervisti ma’ u osservazzjonijiet fid-Dipartiment tal-Protezzjoni Ċivili, siti tal-proġetti u l-partijiet interessati relevanti fiż-żona tat-terremot. OSSERVAZZJONIJIET FTEHIM TA’ IMPLIMENTAZZJONI U R-REGOLAMENT FSUE IR-REGOLAMENT FSUE MA JIPPROVDIX GĦAL SOLUZZJONIJIET TAT-TIP TAL-PROĠETT CASE 9. L-għan tal-FSUE huwa li jgħin lill-Istati Membri u pajjiżi li qegħdin fil-proċess li jinnegozjaw l-adeżjoni tagħhom mal-UE jirrispondu għal diżastri kbar naturali billi jikkomplementa n-nefqa pubblika tagħhom fuq operazzjonijiet ta’ emerġenza essenzjali [11]: - restawr immedjat tal-istat ta’ tħaddim ta’ infrastruttura u impjanti fl-oqsma tal-enerġija, ilma u ilma mormi, u telekomunikazzjonijiet, trasport, saħħa u edukazzjoni; - provvista ta’ akkomodazzjoni temporanja u servizzi ta’ emerġenza biex ikopru l-bżonnijiet immedjati tal-popolazzjoni kkonċernata; - protezzjoni immedjata tal-infrastrutturi u miżuri ta’ prevenzjoni għall-protezzjoni immedjata tal-patrimonju kulturali; - tindif immedjat taż-żoni milquta mid-diżastru, inklużi żoni naturali. 10. Il-Kummissjoni interpretat dan [12] bħala li jfisser li l-ammont għall-finanzjament ta’ operazzjonijiet ta’ emerġenza ma jistax jeċċedi dak li huwa meqjus bħala immedjatament neċessarju (restawr għat-tħaddim mill-ġdid) u bħala regola ġenerali, ma jkoprix il-kost ta’ rikostruzzjoni sħiħa. 11. L-operazzjonijiet kollha ġew implimentati skont il-Ftehim ta’ Implimentazzjoni. Madankollu, filwaqt li r-Regolament FSUE jipprovdi għal operazz jonijiet bħalma huma l-ewwel operazzjonijiet ta’ sokkors f’emerġenza, assistenza lill-popolazzjoni u l-proġetti MAP u MUSP, dan ma kienx il-każ għall-proġett CASE. ELIĠIBILITÀ TAL-ASSISTENZA INIZJALI LILL-POPOLAZZJONI 12. Wara t-terremot, id-Dipartiment tal-Protezzjoni Ċivili pprovda l-ewwel operazzjonijiet ta’ sokkors f’emerġenza u assistenza lil madwar 67000 persuna li fl-aħħar ta’ April 2009 ġew akkomodati f’lukandi u djar privati (kważi 32000) u f’kampijiet bit-tined (aktar minn 35000). 13. Ir-riżorsi tal-Fond tal-ewwel operazzjonijiet ta’ sokkors f’emerġenza u assistenza lill-popolazzjoni ntefqu skont id-dispożizzjonijiet tar-Regolament FSUE, minħabba li dawn kienu jikkonsistu f’operazzjonijiet essen zjali ta’ emerġenza li jipprovdu servizzi ta’ emerġenza biex jiġu ssodisfatti l-bżonnijiet immedjati tal-popolazzjoni kkonċernata. ELIĠIBILITÀ TAL-PROĠETTI MAP U MUSP 14. Il-Ftehim ta’ Implimentazzjoni pprovda għall-kostruzzjoni ta’ 2300 dar temporanja (MAP) u 34 skola temporanja (MUSP). Skont ir-rapport finali ta’ implimentazzjoni, id-Dipartiment ta’ Protezzjoni Ċivili bena 3313-il dar MAP u 33 skola temporanja. Barra minn hekk, 59 skola li ġarrbu ħsarat issewwew u ġew rinforzati. Il-kisbiet tal-proġett MUSP kienu speċjalment relevanti, minħabba li l-kostruzzjoni rapida tal-iskejjel ippermettiet lill-familji bi tfal tal-iskola jibqgħu fiż-żona ta’ L’Aquila. +++++ TIFF +++++ © Il-Qorti Ewropea tal-Awdituri. 15. Il-proġetti MAP u MUSP ġew implimentati b’konformità mad-dispożizzjonijiet tar-Regolament FSUE. Għalhekk il-proġett MAP ipprovda lill-popolazzjoni b’akkomodazzjoni temporanja u l-proġett MUSP indirizza l-bżonn għal restawr immedjat għat-tħaddim mill-ġdid fil-qasam tal-edukazzjoni. ELIĠIBILITÀ TAL-PROĠETT CASE 16. Il-Ftehim ta’ Implimentazzjoni pprovda għall-kostruzzjoni ta’ 160 blokk ta’ djar temporanji [13] li kien fihom minn 4000 sa 4500 appartament biex jakkomodaw aktar minn 15000 persuna. B’kollox, 185 blokk ta’ appartamenti nbnew f’inqas minn sena wara t-terremot. +++++ TIFF +++++ © Il-Qorti Ewropea tal-Awdituri. 17. Minflok ma pprovdew akkomodazzjoni temporanja, hekk kif previst mir-Regolament tal-FSUE, il-proġett tella’ strutturi permanenti ġodda adatti biex joqogħdu n-nies fihom matul is-snin meħtieġa għar-rikostruzzjoni, li ħoloq impatt dejjiemi fuq il-pajsaġġ u l-istokk tad-djar tal-muniċipalità ta’ L’Aquila. 18. Għalkemm il-Kummissjoni u l-awtoritajiet Taljani, fil-Ftehim ta’ Implimentazzjoni, kienu qalu li l-operazzjonijiet li jmorru lil hinn minn dak li huwa immedjatament neċessarju m’għandhomx jiġu ffinanzjati (ara l-paragrafu 10), l-appartamenti CASE, bl-effiċjenza għolja fl-enerġija u l-iżolazzjoni sismika tagħhom, huma mgħammra ħafna aħjar mid-djar tradizzjonali temporanji u ħafna mill-bini li diġà kien jeżisti. 19. Wara li l-appartamenti CASE ġew ikkompletati kollha, id-Dipartiment tal-Protezzjoni Ċivili għaddiehom lill-muniċipalità ta’ L’Aquila, li qiegħda ġġestihom bħalissa. Fil-futur, il-muniċipalità qed tippjana li tbigħ xi wħud mill-appartamenti CASE fis-suq liberu [14]. Oħrajn se jintużaw biex jiġu indirizzati l-bżonnijiet ta’ akkomodazzjoni soċjali u biex jinkrew lill-istudenti universitarji u oħrajn. Għalhekk, l-appartamenti huma mistennija li jiġġeneraw dħul. Għall-kuntrarju tar-regolamenti tal-Fondi Strutturali, madankollu, ir-Regolament FSUE ma jinkludix dispożizzjonijiet għal eventwalitajiet bħal dawn. Dan jissuġġerixxi li r-Regolament ma pprevediex il-possibilità ta’ finanzjament għal kostruzzjonijiet ġodda fuq terminu ta’ żmien itwal ta’ dan it-tip [15]. 20. Skont ir-Regolament EUSF, l-ambitu tal-FSUE huwa limitat għall-bżonnijiet l-aktar urġenti, filwaqt li rikostruzzjoni fuq terminu ta’ żmien twil għandha titħalla għal strumenti oħra. Għalhekk, minħabba li l-mira tal-proġett CASE kienet il-provvista ta’ akkomodazzjoni durabbli, huwa ma kkonformax mal-objettivi tal-FSUE. IPPJANAR U IMPLIMENTAZZJONI TAL-PROĠETT CASE L-ISTRATEĠIJA SOTTOSTANTI TAL-PROĠETT CASE KIENET FAĊLI BIEX TINFTIEHEM, IMMA … 21. Għall-akkomodazzjoni temporanja tal-persuni li kienu jgħixu fil-muniċipalità ta’ L’Aquila, l-awtoritajiet Taljani segwew strateġija differenti minn dawk implimentati f’diżastri tal-passat. F’diżastri tal-passat, l-istrateġija kienet tikkonsisti f’akkomodazzjoni għal terminu ta’ żmien qasir f’kampijiet bit-tined, segwita minn kostruzzjoni ta’ djar proviżorji u mbgħad il-kostruzzjoni ta’ binjiet ġodda permanenti. L-istrateġija magħżula wara t-terremot ta’ L’Aquila kkonsistiet f’akkomodazzjoni għal żmien itwal mis-soltu fil-kampijiet bit-tined, li l-awtorijiet Taljani qiesu li kienet possibbli minħabba li t-terremot ġara qabel is-Sajf, u l-kostruzz joni simultanja rapida ta’ blokki ta’ appartamenti ta’ kwalità għolja. L-iskop kien li jekk possibbli qabel ix-xitwa, jiġu pprovduti appartamenti mgħammra kompletament, li jkunu xierqa għal okkupazzjoni immedjata, inklużi għal persuni li jkunu tilfu ħwejjiġhom kollha waqt it-terremot. Il-Figura 2 turi l-istrateġija adottata mill-awtoritajiet Taljani. FIGURE 2 STRATEĠIJI TRADIZZJONALI U CASE +++++ TIFF +++++ Sors: Id-Dipartiment tal-Protezzjoni Ċivili. 22. L-awtoritajiet Taljani kkunsidraw li l-għażla tal-istrateġija kienet iġġustifikata għar-raġunijiet li ġejjin: (a) l-għadd kbir ta’ persuni li kienu qed jgħixu fil-binjiet li ġarrbu ħsarat, speċjalment fil-belt ta’ L’Aquila; (b) il-pajsaġġ ta’ L’Aquila huwa muntanjuż u mhuwiex faċli li tinstab biżżejjed art għall-kostruzzjoni ta’ għadd suffiċjenti ta’ djar b’sular wieħed; (c) l-istennija ta’ xogħol fit-tul ta’ rikostruzzjoni fuq iċ-ċentru storiku, li implikat li l-akkomodazzjoni kienet meħtieġa għal perjodu twil; (e) kundizzjonijiet klimatiċi estremi b’temp kiesaħ ħafna matul ix-xitwa u temperaturi għoljin ħafna fis-sajf. 23. Fl-opinjoni tal-Qorti, il-proġett CASE ma kkonformax mad-dispożizzjonijiet speċifiċi tar-Regolament FSUE, anke jekk l-awtoritajiet Taljani kkunsidraw l-istrateġija bħala waħda ġġustifikata. … KIEN HEMM NUQQASIJIET FIL-VALUTAZZJONI TAL-ĦTIĠIJIET U … 24. Id-Dipartiment tal-Protezzjoni Ċivili, assistit minn esperti internazzjo nali, inkluż tim ta’ esperti mill-Istati Membri tal-protezzjoni ċivili tal-UE, ivvaluta l-ħsarat li ġarrab il-bini rapidament wara l-avveniment. Xahar wara t-terremot, id-Dipartiment tal-Protezzjoni Ċivili kkunsidra li l-istima tiegħu tal-għadd totali ta’ bini perikoluż kienet affidabbli [16]. 25. Ir-rekords tal-awtoritajiet lokali ma kinux adattati għal valutazzjoni tal-bżonnijiet reali ta’ akkomodazzjoni ta’ persuni spostati. Sabiex il-proġett CASE jiġi implimentat malajr biżżejjed, l-akkwist għalhekk kellu jibda qabel din l-informazzjoni saret disponibbli. Il-bżonnijiet rea li tal-akkomodazzjoni finalment ġew identifikati abbażi ta’ ċensiment imwettaq fil-bidu ta’ Awwissu 2009, jiġifieri erba’ xhur wara t-terremot u aktar minn xahrejn wara li l-kuntratti għall-kostruzzjoni tad-djar CASE kienu ngħataw. Iċ-ċensiment ipprovda informazzjoni affidabbli dwar il-bżonnijiet reali tal-popolazzjoni, minħabba li huwa pprovda wkoll informazzjoni dwar il-preferenzi tan-nies dwar arranġamenti ta’ akkomodazzjoni temporanja [17] u wassal għal kostruzzjoni sussegwenti ta’ 19-il blokk addizzjonali ta’ appartamenti [18]. 26. Minħabba li d-data dwar il-popolazzjoni spostata ma kinitx disponibbli f’waqtha, kien biss abbażi taċ-ċensiment f’Awwissu 2009 li ġie ċċarat li l-bżonnijiet ta’ akkomodazzjoni kienu ogħla mill-għadd ippjanat ta’ appartamenti, li kellhom jiġu allokati abbażi ta’ kriterji ta’ prijorità. It-Tabella 3 turi l-għadd ta’ familji li talbu akkomodazzjoni temporanja u l-għadd ta’ appartamenti CASE disponibbli. Skont din id-data, it-talbiet għal appartament CASE ma setgħux jiġu ssodisfatti għal 4294 familja, jew madwar 8800 persuna. Għalkemm l-għadd ta’ blokki CASE żdied minn 150 għal 185, f’April 2012 kien għad fadal 11292 persuna li kienu qed jirċievu somom f’daqqa għall-kiri b’kost fix-xahar ta’ aktar minn EUR 3 miljun, 162 persuna li kienu qed jgħixu f’lukandi u 142 fil-kwartieri militari tal-Guardia di Finanza [19]. TABELLA 3 FAMILJI LI TALBU APPARTAMENTI CASE U ISSA QED JOQOGĦDU FIHOM Sors: Id-Dipartiment tal-Protezzjoni Ċivili. | Total | Talbu akkomodazzjoni CASE | Assenjati appartament CASE | Familji vvalutati | 15752 | 8715 | 4421 | B’aktar minn 6 membri | 69 | 49 | 26 | B’6 membri | 202 | 168 | 120 | B’ 5 membri | 708 | 536 | 408 | B’4 membri | 2407 | 1750 | 1309 | Bi 3 membri | 3046 | 1998 | 1486 | B’2 membri | 3883 | 2203 | 935 | B'membru wieħed | 5437 | 2011 | 137 | … IL-BIĊĊA L-KBIRA TAL-APPARTAMENTI MA KINUX DISPONIBBLI QABEL IX-XITWA 27. L-għan tal-akkomodazzjoni tal-popolazzjoni f’appartamenti qabel ix-xitwa (ara l-paragrafu 21) ma ntlaħaqx kompletament. Anke jekk l-ewwel appartamenti kienu lesti sal-aħħar ta’ Settembru 2009 (anqas minn sitt xhur wara t-terremot) u l-blokki ta’ appartamenti nbnew skont il-pjan, madwar 6300 biss mill-15000 persuna prevvisti fil-Ftehim ta’ Implimentazzjoni setgħu jiġu akkomodati qabel l-aħħar ta’ Novembru. L-aħħar appartamenti saru disponibbli f’Marzu 2010 (ara t-Tabella 4). Għalhekk, ma setgħux jiġu evitati kostijiet ta’ akkomodazzjoni addizzjonali minħabba li fil-frattemp, persuni li kellhom bżonn akkomodazzjoni qattgħu x-xitwa f’lukandi. 28. Dan id-dewmien kien konsegwenza tal-ħin li kien hemm bżonn biex jiġu varati l-proċeduri neċessarji ta’ akkwist u l-bżonn li jiġu identifikati siti adattati għall-kostruzzjoni, li kellhom jiġu analizzati fir-rigward tas-sigurtà sismika, idroloġika u ġeoloġika tagħhom. Għalkemm l-Italja tinsab f’riskju sismiku għoli (ara l-Anness III), kienet l-ewwel darba li d-Dipartiment tal-Protezzjoni Ċivili adotta strateġija ta’ dan it-tip. Għalhekk, l-ispeċifikazzjonijiet tekniċi u d-dokumenti tal-offerti għad-djar CASE ġew ippreparati biss wara t-terremot [20]. Minkejja dan, kien possibb li li l-ewwel proċeduri ta’ akkwist jiġu varati fit- 22 ta’ Mejju 2009, xahar u nofs biss wara t-terremot. TABELLA 4 PROGRESSJONI FIT-TWASSIL TAL-APPARTAMENTI CASE Sors: Id-Dipartiment tal-Protezzjoni Ċivili. Data | Appartamenti mwassla | Persuni akkomodati | 29.9.2009 | 300 | 1042 | 30.10.2009 | 825 | 2973 | 30.11.2009 | 1694 | 6328 | 31.12.2009 | 2941 | 10625 | 31.1.2010 | 3588 | 12772 | 28.2.2010 | 4357 | 14554 | 10.3.2010 | 4415 | 14649 | IL-KOST TAL-APPARTAMENTI CASE L-APPARTAMENTI CASE RELATTIVAMENT KIENU JISWEW ĦAFNA FLUS 29. Għall-proġett CASE, id-Dipartiment tal-Protezzjoni Ċivili ffirma kuntratti għal ammont totali ta’ EUR 710 miljun (eskluża l-VAT) [21], inklużi xogħlijiet ċivili, żoni ekoloġiċi, għamara u kostijiet oħrajn. Analiżi tal-kostijiet li huma relevanti għall-kalkolu tal-kost tal-appartamenti CASE kull metru kwadru, jiġifieri bl-esklużjoni tal-kostijiet għall-għamara, xogħlijiet ċivili, demolizzjoni, xogħlijiet elettromekkaniċi u żoni ekoloġiċi (li ammontaw għal EUR 112,5 miljun, ara l-Anness II), tintwera fit-Tabella 5. 30. Il-kost medju tal-kostruzzjoni għal kull wieħed mill-185 blokk ta’ appartamenti kien EUR 3230629 miljun, li jissarraf f’kost tal-kostruzzjoni għal kull wieħed mill-4449 appartament ta’ EUR 134337. TABELLA 5 KOSTIJIET TAL-KOSTRUZZJONI CASE F’EUR Sors: Analiżi tal-Qorti Ewropea tal-Awdituri bbażata fuq dokumenti mwassla mid-Dipartiment tal-Protezzjoni Ċivili. Tip ta’ xogħlijiet | Ikkuntrattati | % tat-Total | Lifts | 9810023 | 1,6 | Bini | 425305706 | 71,2 | Ikkastjar / rinfurzar tal-konkos | 55160175 | 9,2 | Konkos | 27344339 | 4,6 | Xbieki tal-azzar iwweldjati | 15927758 | 2,7 | Pilastri | 37562778 | 6,3 | Iżolaturi sismiċi | 12013512 | 2,0 | Skavi | 14542086 | 2,4 | TOTAL | 597666377 | 100,0 | 31. Il-Qorti qabblet il-kost tad-djar CASE ma’ kostijiet standard applikati fl-Italja (ara l-Figura 3) abbażi ta’ manwal ta’ referenza li normalment jintuża [22]. Għalhekk, l-għadd ta’ metri kwadri ġie kkalkolat skont il-metodu ta’ kalkolazzjoni użat f’dak il-manwal. Il-bażi għall-kalkolazzjoni tal-kost kull metru kwadru kienet 1960 metru kwadru kull blokk ta’ appartamenti [23]. Il-kost tal-unità kien ta’ EUR 1648/metru kwadru ta’ żona abitabbli [24], inkluż il-kost tal-ispazji għall-parkeġġ. 32. Il-manwal ta’ referenza jistabbilixxi, għall-akkomodazzjoni soċjali, prezz bażiku ta’ madwar EUR 1153/metru kwadru, inklużi l-ispazji għall-parkeġġ [25], li meta mqabblin miegħu l-blokki CASE kienu medja ta’ 43 % aktar għaljin. Madankollu, għal appartamenti prefabbrikati l-kost standard kien madwar EUR 640/metru kwadru [26] għal blokki ta’ 5964 metri kwadri, li meta mqabbel miegħu, il-kost tal-akkomodazzjoni CASE kien medja ta’ 158 % aktar għali [27] [28]. IMPATT TAL-IŻOLAZZJONI TA’ EMERĠENZA U SISMIKA 33. Skont id-Dipartiment tal-Protezzjoni Ċivili, il-ħtieġa li l-proġett jiġi implimentat rapidament kellha impatt fuq l-għażla tal-materjali ta’ kostruzzjoni, il-metodi ta’ ħidma u l-kuntratturi. Il-Qorti kkwantifikat l-impatt ta’ dawn il-fatturi għal madwar EUR 27 miljun: (a) Il-pilastri għall-kostruzzjoni tad-djar CASE kienu magħmula mill-azzar minħabba li dawn setgħu jiġu mwassla aktar rapidament mill-pilastri tal-konkos użati f’ċirkostanzi normali. Madankollu, huma kienu jiswew aktar mid-doppju tal-prezz innegozjat għall-pilastri tal-konkos [29], li implika kostijiet addizzjonali li ammontaw għal aktar minn EUR 21 miljun. (b) Il-konkos ried ikun ta’ tip li jista’ jinħadem fil-kundizzjonijiet kollha possibli tat-temp u ried ikun ta’ tip li jinxef rapidament. Għalhekk kien hemm il-ħtieġa li jintuża konkos ta’ kwalità għolja ħafna b’addittivi kimiċi li jiswew ħafna flus li implika suppliment ta’ madwar 16 %, jew EUR 4 miljun [30]. (c) Minħabba li ftit kumpaniji biss offrew li jibnu aktar minn wieħed mit-30 lott fi żmien skadenzi qosra, il-kuntratti ġew mogħtija lil 16-il offerent differenti. Li kieku kien possibli li l-kuntratti jingħataw lid-disa’ offerenti li kellhom l-ogħla klassifikazzjoni, kienu jiġu ffrankati kważi madwar EUR 2 miljun. (d) Minħabba li l-kuntratturi kellhom jimplimentaw proġett kbir fi żmien qasir, huma kellhom ukoll iħallsu aktar għal materjali u xogħol, minħabba li x-xogħlijiet saru fi tliet xifts. Dawn il-kostijiet addizzjonali mhumiex kwantifikabbli b’mod preċiż. 34. Parti mill-kost addizzjonali huwa minħabba fl-għażla ta’ strutturi ta’ bini li huma sismikament iżolati, li kien jinħtieġ mhux biss iżolaturi sismiċi, imma wkoll lifts u turġien addizzjonali li jikkonnettjaw il-pjattaforma iżolata mal-kantina li ma kinitx iżolata. Il-Qorti stmat dan il-kost addizz jonali għal madwar EUR 23 miljun [31]. 35. Il-prezz revedut kull metru kwadru, mingħajr il-kost dovut għas-sitwazzjoni ta’ emerġenza u l-kost addizzjonali għal iżolazzjoni sismika, kien ta’ EUR 1510 (ara t-Tabella 6), xorta waħda kien konsiderevolment ogħla mill-kostruzzjonijiet standard (ara l-Figura 3). TABELLA 6 KOST RETTIFIKAT TAL-APPARTAMENTI CASE Sors: Il-kalkoli tal-Qorti Ewropea tal-Awdituri stess. Deskrizzjoni | Ammont (EUR) | Kost totali tal-kostruzzjoni | 597666377 | Li minnu jrid jitnaqqas: il-kost ta’ metodi ta’ xogħol urġenti | - 27000000 | Li minnu jrid jitnaqqas: il-kost tal-iżolazzjoni sismika | - 23000000 | Kost rettifikat | 547666377 | | | Kost ta’ unità għal 185 blokk ta’ appartamenti | 2960358 | Kost ta’ unità għal 4449 appartment | 123098 | Prezz għal kull m2 ta’ superfiċje totali (1960 m2) | 1510 | 36. Il-kost imġarrab minħabba fl-emerġenza u l-għażla tat-tagħmir għall-bini b’iżolazzjoni sismika seta’ jispjega parti mill-kost addizzjonali tal-appartamenti CASE. Madankollu, kien ukoll parzjalment dovut għall-għadd limitat ta’ offerenti, limiti ta’ żmien qosra u l-importanza baxxa li ngħatat lill-prezz meta ngħataw il-kuntratti. L-GĦADD TA’ OFFERENTI KIEN LIMITAT LIMITI TA’ ŻMIEN QOSRA ĦAFNA TA’ META GĦANDHOM JASLU L-OFFERTI 37. Minkejja l-possibilitajiet offruti mir-regoli tal-akkwist ta’ emerġenza, il-limi ti ta’ żmien ta’ meta għandhom jaslu l-offerti u t-talbiet ta’ parteċipazzjoni, għandhom ikunu twal biżżejjed biex jippermettu lill-partijiet interessati perjodu raġonevoli u xieraq biex jippreparaw u jippreżentaw l-offerti tagħhom, fejn għandu jittieħed kont partikolari tal-kumplessità tal-kuntratt [32]. Skadenzi itwal jiffaċilitaw kompetizzjoni usa’ u offerti ta’ kwalità ogħla, u b’hekk jiffavorixxu s-suċċess tal-proġett u l-kunsiderazzjoni xier qa ta’ fatturi ta' ekonomija. FIGURA 3 PARAGUN TAL-KOST TA’ CASE MA’ DJAR STANDARD +++++ TIFF +++++ Sors: Il-Qorti Ewropea tal-Awdituri. 38. Fil-ġurnata tat-terremot, il-Gvern Taljan iddikjara stat ta’ emerġenza, li kkonferixxa s-setgħat ta’ "kummissarju delegat għall-emerġenza f’Abruzzo "fuq il-Kap tad-Dipartiment tal-Protezzjoni Ċivili. L-att ta’ stat ta’ emerġenza ta poter lill-Kap tad-Dipartiment tal-Protezzjoni Ċivili biex joħroġ ordinanzi li jidderogaw mil-liġijiet eżistenti, li ppermettew lill-awtorità ta’ implimentazzjoni biex parzjalment tinjora proċeduri normali ta’ akkwist. Id-"Decreto Abruzzo" [33], ta l-possibilità li l-akkwist isir permezz ta’ proċeduri negozjati mingħajr pubbliċità minn qabel. 39. Minkejja l-possibilitajiet offruti mid-"Decreto Abruzzo", id-Dipartiment tal-Protezzjoni Ċivili adotta proċeduri ta’ sejħiet għal offerti aktar trasparenti u miftuħa għall-kostruzzjoni ta’ bini u provvista ta’ għamara, li ammontaw għal aktar minn 70 % tan-nefqa totali fuq il-proġett CASE. Il-proċeduri nnegozjati ntużaw għal 30 % biss tan-nefqa, jiġifieri għall-provvista tal-pilastri, konkos u iżolaturi sismiċi. Madankollu, minħabba fid-dewmien inizjali fit-tnedija tal-proċeduri ta’ akkwist, id-Dipartiment tal-Protezzjoni Ċivili naqqas konsiderevolment iż-żmien disponibbli għall-preżentazzjoni tal-offerti għall-proċeduri kollha (ara t-Tabella 7). TABELLA 7 SKADENZI GĦALL-PREŻENTAZZJONI TAL-OFFERTI Sors: Analiżi tal-Qorti Ewropea tal-Awdituri bbażata fuq notifiki ta’ akkwist u ittri ta’ stedina. Akkwist | Sejħa għal offerti | Skadenza | Ġranet | Ġranet standard | Bini | 26.5.2009 | 3.6.2009 | 8 | 52 | Għamara | 8.7.2009 | 16.7.2009 | 8 | 52 | Pilastri | 22.5.2009 | 28.5.2009 | 6 | 20 | Konkos | 22.5.2009 | 29.5.2009 | 7 | 20 | Iżolaturi sismiċi | 28.5.2009 | 4.6.2009 | 7 | 20 | 40. Skont id-Dipartiment tal-Protezzjoni Ċivili kien hemm ftit kumpaniji biss li kienu kapaċi jwasslu l-kwantitajiet u l-kwalità mixtiqin fi żmien qasir (dettalji fit-Tabella 8). Għalhekk, id-Dipartiment tal-Protezzjoni Ċivili stieden għadd relattivament baxx ta’ kumpaniji biex jieħdu sehem fil-proċeduri nnegozjati u rċieva għadd baxx ta’ offerti. Madankollu, ħafna offerti kienu inammissibbli, prinċipalment minħabba ż-żmien qasir disponibbli ta’ meta kellhom jintlaqgħu l-offerti, li wassal għal kwalità fqira tal-offerti (ara l-Kaxxa 1). Dan jindika li, meta ġew stabbiliti l-limiti ta’ żmien għall-preżentazzjoni tal-offerti, l-awtorità ta’ implimentazzjoni setgħet ħadet kunsiderazzjoni akbar tal-kumplessità għolja tal-kuntratti minħabba l-iskala kbira tax-xogħlijiet u ż-żmien qasir ta’ implimentazzjoni. It-Tabella 8 turi li d-differenza bejn l-għadd ta’ kumpaniji mistiedna u l-għadd ta’ offerti ammissibbli kienet speċjalment għolja għall-provvista tal-konkos (ara paragrafu 41) u l-iżolaturi sismiċi (ara l-Kaxxa 1). TABELLA 8 OFFERTI RĊEVUTI, RRIFJUTATI U AMMESSI Sors: Analiżi tal-Qorti Ewropea tal-Awdituri bbażata fuq dokumenti tas-sejħiet għal offerti. Akkwist | Kumpaniji mistiedna biex jinnegozjaw il-proċeduri | Offerti rċevuti | Offerti ammessi | Offerti rrifjutati | Perċentwal ta’ offerti rrifjutati | Bini | M/A | 58 | 44 | 14 | 24,1 % | Għamara | M/A | 19 | 18 | 1 | 5,3 % | Pilastri | 5 | 5 | 4 | 1 | 20,0 % | Konkos | 7 | 4 | 1 | 3 | 75,0 % | Iżolaturi sismiċi | 5 | 3 | 2 | 1 | 33,0 % | KAXXA 1 RAĠUNIJIET GĦAR-RIFJUT TAL-OFFERTI Fost il-ħames offerti inammissibbli għall-proċeduri nnegozjati, kien hemm kumpanija waħda li talbet posponiment tal-iskadenzi għall-preżentazzjoni tad-dokumenti tal-offerti (provvista ta’ pilastri). Barra minn hekk, żewġ offerti ġew irrifjutati minħabba li ma kinux jinkludu offerta għall-ewwel lott (konkos) jew minħabba dokumenti nieqsa (konkos u iżolaturi sismiċi). Għall-offerti miftuħa għall-bini, offerta waħda waslet tard wisq, ħames offerti ma kkonformawx mar-regoli li għandhom x’jaqsmu mal-envelops u f’erba’ każijiet kien hemm xi dokumenti nieqsa – f’żewġ każijiet l-offerti ma speċifikawx liema kuntratt ta’ xogħol ġie applikat, u f’żewġ każijiet oħra ċ-ċertifikat "antimafia" (kontra l-mafja) [34] kien nieqes. TAQSIM INADEGWAT TAL-KUNTRATTI F’LOTTIJIET 41. It-taqsim tal-offerti f’lottijiet ta’ daqs raġonevoli wkoll iżid il-kompetizz joni. Madankollu, għall-kuntrarju tal-akkwist tal-bini, li ġie maqsum f’għadd għoli ta’ lottijiet sabiex jiggarantixxi għadd suffiċjenti ta’ offerenti u suċċess aħjar, il-proċeduri nnegozjati ma ġewx maqsuma f’lottijiet b’mod adegwat. Dan kien evidenti speċjalment għall-provvista tal-konkos, fejn wieħed mit-tliet lottijiet kien tant kbir li tnejn mill-erba’ offerenti ma inkludewx offerta finanzjarja għall-ewwel lott minħabba li din kienet teċċedi l-kapaċità tal-produzzjoni tagħhom [35] u għalhekk ġew esklużi mill-akkwist tal-lottijiet li kien għad fadal. KAXXA 2 PROĊEDURI TAL-AKKWIST PUBBLIKU Ir-Regolament Finanzjarju tal-UE u d-Direttiva tal-Akkwist Pubbliku jispeċifikaw li l-offerti jistgħu jiġu mogħtija billi jintuża jew il-kriterju tal-"orħos prezz" jew il-kriterju tal-"aħjar kwalità meta mqabbla mal-prezz". Il-proċeduri tal-offerti jistabbilixxu kriterji minimi (kriterji tal-għażla) li kumpaniji li jixtiequ jipparteċipaw f’offerta jridu jikkonformaw magħhom. L-offerti li jgħaddu minn dan l-ewwel ostaklu mbagħad jiġu evalwati skont il-kriterji ta’ għoti (l-orħos prezz jew l-aħjar kwalità meta mqabbla mal-prezz). Offerti għall-proġett CASE ingħataw skont il-kriterju tal-aħjar kwalità meta mqabbla mal-prezz. Dan il-kriterju jipp revedi li l-offerenti jippreżentaw l-offerti tagħhom f’żewġ envelops differenti, wieħed jiddeskrivi l-karatteristiċi tax-xogħlijiet/oġġetti/servizzi offruti (offerta teknika) u wieħed li jindika l-prezz (offerta finanzjarja). Il-merti tal-offerti tekniċi huma evalwati skont il-kriterji tekniċi u mogħtija punti mhux aktar mill-massimu stabbilit fid-dokumenti ta’ akkwist. L-offerta finanzjarja hija evalwata matematikament bl-aktar offerta baxxa aċċettabbli mogħtija l-ogħla punti skont l-ippeżar speċifikat għal kull offerta. L-ippeżar kumulattiv huwa dejjem ugwali għal 100. Fl-Italja, l-offerta finanzjarja hija evalwata f’termini ta’ skont mogħti bi prezz definit minn qabel, magħruf bħala "l-prezz bażiku", li huwa speċifikat fid-dokumenti ta’ akkwist. Għalhekk, il-prezz fl-offerta finanzjarja ma jistax ikun ogħla mill-prezz bażiku, imma t-tendenza hija li jkun qrib għall-prezz bażiku jekk jingħatalu ppeżar baxx. IL-PREZZ KIEN KRITERJU SEKONDARJU FL-GĦOTI TAL-KUNTRATTI INGĦATA PPEŻAR BAXX ĦAFNA LILL-PREZZ 42. Fil-każ ta’ proċeduri tal-akkwist bl-aħjar kwalità meta mqabbla mal-prezz, il-kriterji tal-għotja għandhom ikunu dawk li huma l-aktar adattati għall-offerta inkwistjoni, u l-ippeżar applikat għall-prezz b’relazzjoni mal-kri terji l-oħra m’għandux jirriżulta fin-newtralizzazzjoni tal-prezz fl-għażla tal-kuntrattur [36]. 43. Il-kuntratti tal-provvisti u x-xogħlijiet għall-proġett CASE ingħataw abbażi tal-kriterju tal-aħjar kwalità meta mqabbla mal-prezz. Matul il-proċess ta’ evalwazzjoni, l-offerenti ngħataw punti għall-merti tal-offerti tekniċi u finanzjarji tagħhom u l-ippeżar mogħti lill-offerti finanzjarji varja minn 25 sa 55 punt minn 100. 44. Għall-aktar kuntratt importanti, il-kostruzzjoni tal-bini, l-ippeżar mogħti lill-offerta finanzjarja kien ta’ 25/100, li kien baxx ħafna u fil-fatt irriżulta fin-newtralizzazzjoni tal-effett tal-prezz fl-għażla ta’ kuntrattur. Minkejja l-għadd kbir ta’ offerti ammissibbli (ara t-Tabella 8), fil-prattika l-ippeżar applikat għall-prezz tant kien baxx li l-prezzijiet kollha kienu qrib il-prezz bażiku u l-kuntratti ngħataw bi prezzijiet li ma kinux orħos mill-prezz medju offert mill-offerenti kollha. B’paragun, għall-provvista ta’ għamara, il-piż tal-offerta finanzjarja kien 40/100 u l-kompetizzjoni kienet aktar ibbażata fuq il-prezz, jiġifieri r-rifużjonijiet offerti kienu ogħla u l-prezzi jiet offruti aktar varjabbli. 45. L-għoti ta’ kuntratti għall-bini u l-provvista ta’ għamara ġew influwenzati aktar minn kriterji diskrezzjonali milli minn dawk oġġettivament verifikabbli. Għall-kuntratti tal-bini, l-aktar kriterju importanti tal-għotja fi ħdan l-offerta teknika kienu l-karatteristiċi estetiċi/arkitettoniċi tal-bini, li minnu nnifsu huwa kriterju diskrezzjonali, minħabba li m’hemmx indikatur oġġettivament verifikabbli għalih. In-notifika tal-offerta ddefiniet dan il-kriterju tal-għotja b’mod pjuttost wiesa’ u b’hekk il-kumitat tal-evalwazzjoni tal-offerti ngħata setgħa diskrezzjonali konsiderevoli [37]. L-aħjar prattiċi jissuġġerixxu, f’każijiet bħal dawn, l-għoti ta’ informazzjoni addizzjonali sabiex jiġu ġġustifikati l-marki assenjati. IL-KRITERJI TAL-GĦOTJA WASSLU GĦAL KOST MIŻJUD KULL METRU KWADRU 46. Bħala konsegwenza tal-kriterji tal-għotja u l-ippeżar użati għall-akkwist, l-offerenti, biex jirbħu, kellhom joffru aktar mill-kontenut standard, bħalma huma ventilazzjoni kkontrollata b’mod mekkaniku [38], protezzjoni solari jew materjali esklussivi ta’ irfinitura. Dan l-apparat, li seta’ żied il-livelli ta’ kumdità u seta’ kkontribwixxa għal effiċjenza aħjar fl-enrġija, żied il-kost kull metru kwadru tal-appartamenti u naqqas ir-riżorsi finanzjarji disponibbli għall-kostruzzjoni ta’ aktar appartamenti biex jakkomodaw aktar persuni. KAXXA 3 KRITERJI TAL-GĦOTJA U L-IPPEŻAR GĦALL-AKKWIST TAL-BINI Għall-kostruzzjoni tal-bini CASE, id-Dipartiment tal-Protezzjoni Ċivili segwa offerta miftuħa. Il-kriterju tal-għotja kien l-"aħjar kwalità meta mqabbla mal-prezz". Għall-offerta finanzjarja l-ippeżar kien 25 minn 100 punt, u għall-offerta teknika 75 minn 100 punt. Fi ħdan l-offerta teknika, il-fatturi tal-ippeżar kienu dawn li ġejjin: (a) kwalità arkitettonika tal-bini u aspetti esterni: 15-il punt (b) effiċjenza fl-enerġija u kwalità tat-tagħmir: 10 punti (c) titjib tal-parametri għal sostenibilità ambjentali: 10 punti (d) kwalita arkitettonika tal-akkomodazzjonijiet interni u l-kwalità tal-irfinituri tagħhom: 10 punti (e) daqs tas-superfiċje offruta: 5 punti (f) għadd ta’ persuni akkomodati: 5 punti (g) flessibilità u varjabbilità tat-tfassil tal-akkomodazzjoni: 5 punti (h) flessibilità tal-bini b’relazzjoni mat-tul speċifiku tal-pjattaforma: 5 punti (i) żmien tal-kostruzzjoni: 10 punti. 47. Fiċ-ċirkostanzi ta’ wara t-terremot, il-kriterji kellhom il-mira, fost affarijiet oħra, li jimmassimizzaw l-għadd ta’ persuni akkomodati. Il-kriterji użati, madankollu, kienu aktar adattati għal investimenti fuq terminu ta’ żmien twil milli għas-sitwazzjoni speċifika ta’ emerġenza, minħabba li taw ippeżar għoli għaż-żieda tal-kwalitajiet arkitettoniċi, u l-immassimizzar tal-effiċjenza fl-enerġija, imma ppeżar baxx għall-għadd ta’ persuni akkomodati u s-superfiċje abitabbli offruti (ara l-Kaxxa 3). B’riżultat ta’ dan, is-superfiċje tal-appartamenti akkwistati fir-realtà kienet inqas mill-medja tas-superfiċje tal-offerti rċevuti. Barra minn hekk, l-għadd ta’ persuni akkomodati fir-realtà, kien inqas mill-għadd medju fl-offerti rċevuti. Dawn il-fatturi kkontribwew għal żieda fil-kost għal kull metru kwadru u għal kull persuna akkomodata. Barra minn hekk, mingħajr l-użu ta’ kriterja tal-arkitettura, l-akkwist kieku kien jirriżulta fl-iffrankar ta’ madwar EUR 11-il miljun [39]. ĠEW UŻATI FTEHIMIET DIRETTI GĦAL XOGĦLIJIET ADDIZZJONALI. 48. Sabiex jiġi ffrankat il-ħin, ġew evitati proċeduri ġodda ta’ akkwist għal xogħlijiet addizzjonali u ġew użati ftehimiet diretti minflok. Pereżempju, is-sistemi ta’ tisħin, li ma kinux inklużi fil-kuntratti oriġinali, inxtraw mill-istess kuntratturi li bnew il-bini. Fl-addenda għall-kuntratti l-prezzijiet ġew ikkalkolati billi ġew applikati l-istess rifużjonijiet baxxi mill-prezzi jiet bażiċi bħal dawk użati għall-bini (ara l-paragrafu 44). Minħabba li l-kuntratti ta’ bini ngħataw abbażi ta’ kriterji diskrezzjonali (ara l-paragrafu 45), il-prezzijiet imħallsa għas-sistemi ta’ tisħin kienu ogħla milli kien neċessarju [40]. 49. Differenzi konsiderevoli ġew osservati wkoll fil-kostruzzjoni tal-frejms tal-lifts, li, għal xi bini, kienu jiswew 100 % aktar milli għal bini ieħor [41]. Il-kost finali ta’ xi wħud mill-bini żdied b’iktar minn 13 % minħabba dawn ix-xogħlijiet u l-kost totali għall-istess tipi ta’ xogħlijiet addizzjonali varja minn anqas minn EUR 128000 kull binja għal aktar minn EUR 280000 kull binja, jiġifieri minn 6 % tal-kost oriġinali għal aktar minn 13 % (ara t-Tabella 9). Għalhekk, il-bini li, skont il-kuntratt oriġinali, kien EUR 34500 aktar għali mill-orħos bini, ġie jiswa’ kważi EUR 189000 aktar wara x-xogħlijiet addizzjonali. TABELLA 9 KOST TA’ XOGĦLIJIET ADDIZZJONALI GĦAL BINJIET MAGĦŻULA Sors: L-analiżi tal-Qorti Ewropea tal-Awdituri bbażata fuq dokumenti uffiċjali. Kost / bini | Kuntratt 1 | Kuntratt 2 | Kuntratt 3 | Kuntratt 4 | Kuntratt oriġinali (EUR) | 2152476,20 | 2124913,27 | 2140101,82 | 2117980,95 | Differenza meta mqabbel mal-orħos (EUR) | 34495,25 | 6932,31 | 22120,87 | 0,00 | Differenza meta mqabbel mal-orħos (%) | +1,6 % | +0,3 % | +1,0 % | 0,0 % | Xogħlijiet addizzjonali | 282307,78 | 201954,75 | 151235,25 | 127811,34 | Differenza meta mqabbel mal-orħos (EUR) | 154496,44 | 74143,41 | 23423,91 | 0,00 | Differenza meta mqabbel mal-orħos (%) | +120,9 % | +58,0 % | +18,3 % | 0,0 % | F’% tal-kost tal-bini | 13,1 % | 9,5 % | 7,1 % | 6,0 % | | | | | | Kost finali | 2434783,98 | 2326868,02 | 2291337,07 | 2245792,29 | Differenza meta mqabbel mal-orħos (EUR) | 188991,69 | 81075,73 | 45544,78 | 0,00 | Differenza meta mqabbel mal-orħos (%) | +8,4 % | +3,6 % | +2,0 % | 0,0 % | Għadd ta’ binjiet | 22 [1111] | 7 | 12 | 22 | KONKLUŻJONIJIET U RAKKOMANDAZZJONIJIET L-OPERAZZJONIJIET PREVISTI FIL-FTEHIM TA’ IMPLIMENTAZZJONI KIENU KONFORMI MAR-REGOLAMENT FSUE? 50. Ir-Regolament FSUE jiddikjara li l-Fond jista’ jintuża biss għal operazzjonijiet essenzjali ta’ emerġenza, inkluża akkomodazzjoni temporanja. Ir-regolament ma jipprevedix il-finanzjament ta’ kostruzzjoni mill-ġdid reali jew proġetti li jiġġeneraw id-dħul. Barra minn hekk, skont ir-Regolament FSUE, l-ambitu tal-Fond huwa limitat għall-bżonnijiet l-aktar urġenti, filwaqt li rikostruzzjoni fuq terminu ta’ żmien twil għandha titħalla għal strumenti oħra. Għalhekk, fl-opinjoni tal-Qorti, il-proġett CASE, li pprovda akkomodazzjoni dejjiema u sostenibbli, ma kienx konformi mal-objettivi tal-FSUE. Barra minn hekk, l-appartamenti CASE huma mistennija jiġġeneraw dħul kunsiderevoli fil-futur, għalkemm m’hemm ebda dispożizzjoni fir-Regolament FSUE għal eventwalitajiet bħal dawn. 51. In-nefqa fuq l-għajnuna u l-assistenza inizjali u fuq id-djar MAP u l-bini MUSP kienet konformi mar-Regolament FSUE. Il-proġetti indirizzaw il-bżonnijiet immedjati tal-popolazzjoni permezz tal-operazzjonijiet ta’ emerġenza espressament previsti fir-Regolament. RAKKOMANDAZZJONI 1 Il-Kummissjoni għandha tiċċara d-dispożizzjonijiet tar-Regolament FSUE fid-dawl tal-iżviluppi reċenti fi strateġiji ta’ rispons għal diżastri, u tikkunsidra jekk hemmx bżonn li jsiru bidliet b’mod partikolari b’relazzjoni mal-indirizzar tal-bżonnijiet ta’ akkomodazzjoni temporanja permezz ta’ kostruzzjonijiet permanenti, u fir-rigward ta’ proġetti li jiġġeneraw id-dħul. Barra minn hekk, meta jkun mistenni dħul, il-Kummissjoni għandha tiżgura li dħul bħal dan ikun rimborżat lill-baġit tal-UE. Il-Kummissjoni għandha wkoll tanalizza mill-ġdid l-applikazzjoni għall-assistenza mill-awtoritajiet Taljani fid-dawl tal-kriterji eliġibbli fir-Regolament. IL-PROĠETT CASE KIEN IPPJANAT U MFASSAL TAJJEB? 52. Minkejja d-diskrepanza mar-Regolament FSUE, l-istrateġija indirizzat il-bżonnijiet tad-djar għall-popolazzjoni milquta mit-terremot. Soluzzjonijiet alternattivi dehru li kienu inqas effettivi fl-akkomodazzjoni tal-għadd għoli ta’ persuni meta wieħed iqis iċ-ċirkostanzi diffiċli fir-reġjun ta’ Abruzzo. 53. Il-ħsarat għall-bini ġew ivvalutati rapidament u b’mod affidabbli, imma l-bżonnijiet vera ta’ akkomodazzjoni tal-persuni spostati kienu disponibb li biss xahrjen wara li l-kuntratti kienu diġà ngħataw. Għalhekk, minkejja li L’Aquila qiegħda fiż-żona bl-ogħla riskju sismiku,, ma kien hemm ebda arranġament adegwat stabbilit biex l-informazzjoni dwar il-popolazzjoni tkun disponibbli kmieni biżżejjed biex il-proġett jiġi mfassal kif xieraq. Barra minn hekk, is-siti potenzjali tal-kostruzzjoni ma kinux ġew identifikati u vvalutati minn qabel. 54. Minkejja n-nuqqas ta’ informazzjoni adegwata dwar il-popolazzjoni milquta mit-terremot, l-ispeċifikazzjonijiet tekniċi kienu jitolbu blokki bi tliet sulari ta’ kwalità għolja u li jiswew ħafna flus, li assorbew ir-riżorsi disponibbli u naqqsu l-possibilitajiet biex il-proġett jiġi adattat għad-domanda li kienet aktar għolja milli mistenni. Għalhekk il-proġett CASE ipprovda għadd insuffiċjenti ta’ appartamenti biex jiġu indirizzati l-bżonnijiet finalment identifikati tal-popolazzjoni spostata. 55. L-ispeċifikazzjonijiet tekniċi għad-djar CASE ma ġewx ippreparati ħlief wara t-terremot. Għalhekk, għalkemm l-appartamenti CASE ġew mibnija rapidament, il-proġett ma ssodisfax il-mira li jiġu akkomodati l-persuni milquta kollha qabel ix-xitwa. RAKKOMANDAZZJONI 2 B’mod ġenerali, u bi skop li ttejjeb il-benefiċċji tal-proġetti ffinan zjati mill-FSUE, il-Kummissjoni għandha tippromwovi l-istat ta’ tħejjija tal-Istati Membri biex jaġixxu rapidament u effettivament fl-emerġenzi, billi tuża l-fora u l-mezzi disponibbli (pereżempju l-Fondi Strutturali u t-tixrid tal-aħjar prattiċi). L-għan tal-Kummissjoni u l-Istati Membri f’riskju għandu jkun li: (a) ikollhom pjanijiet aġġornati għall-ġestjoni ta’ diżastri, li jkunu wkoll jistgħu jiżguraw id-disponibilità ta’ informazzjoni f’waqtha u affidabbli dwar il-popolazzjoni milquta mid-diżastru naturali u l-identifikazzjoni f’waqtha ta’ siti biex jintużaw għal skopijiet ta’ akkomodazzjoni temporanja; (b) ikollhom strateġiji u soluzzjonijiet identifikati minn qabel li l-mira tagħhom tkun li jimmassimizzaw l-għadd ta’ persuni akkomodati b’manjiera adegwata bir-riżorsi limitati disponibbli; (c) ikollhom stabbiliti arranġamenti biex jiżguraw akkwist ta’ emerġenza f’waqtu (proċeduri ta’ emerġenza li jiżguraw ekono mija raġonevoli, speċifikazzjonijiet tekniċi, kuntratti qafas u listi ta’ kuntratturi potenzjali). IL-PROĠETT CASE ĠIE IMPLIMENTAT B’KUNSIDERAZZJONI XIERQA GĦALL-EKONOMIJA? 56. L-ekonomija ma ngħatatx wisq attenzjoni. Għalkemm il-paragun mal-kostijiet tal-kostruzzjoni standard huwa biss indikattiv, kien jidher ċar li l-appartamenti CASE kienu jiswew aktar flus mill-appartamenti fis-suq. Il-kost għoli seta jiġi parzjalment spjegat bl-użu ta’ materjali ta’ kwalità għolja u iżolaturi sismiċi u l-bżonn li l-proġett jiġi implimentat rapidament. Parti mill-kost addizzjonali setgħet, madankollu, tiġi evitata kieku aktar offerenti pparteċipaw fis-sejħiet għall-offerti u ngħatat aktar attenzjoni għall-ekonomija meta l-offerti kienu qed jiġu evalwati. 57. Minħabba fil-bidu tard tal-proċeduri tal-akkwist, il-limiti ta’ żmien għall-preżentazzjoni tas-sejħiet għall-offerti kienu ħafna inqas min-normal, għad-detriment tal-kwalità tas-sejħiet għall-offerti u l-kompetizzjoni. Il-lottijiet li dwarhom ġew innegozjati l-proċeduri, speċjalment għall-provvista tal-konkos, kienu kbar wisq, tant li kkontribwixxew għal għadd inqas ta’ offerenti. In-negozjati diretti użati biex jingħata xogħol addizzjonali għenu biex ma jintilifx ħin prezzjuż matul l-implimentazzjoni tal-proġett, imma ma tawx biżżejjed kunsiderazzjoni għall-fatturi tal-ekonomija u rriżultaw, għal xi wħud mill-kuntratti vverifikati, f’kostijiet li kienu konsiderevolment ogħla minn dawk li jagħtu riżultati simili. 58. L-ippeżar baxx mogħti lill-offerti finanzjarji għall-kostruzzjoni ta’ bini, l-użu ta’ kriterji ta’ għoti tekniċi ineffettivi u l-ippeżar għoli mogħti lil kriterji diskrezzjonali (pereżempju l-kwalità arkitettonika tal-bini u l-aspetti esterni, l-effiċjenza fl-enerġija u l-kwalità tat-tagħmir) żiedu l-kost tal-appartamenti. RAKKOMANDAZZJONI 3 Sabiex ittejjeb l-ekonomija ta’ operazzjonijiet futuri ffinanzjati mill-FSUE, il-Kummissjoni għandha: (a) tirrevedi l-proċeduri ta’ akkwist tal-Istati Membri wara diżastri naturali, sabiex tidentifika u xxerred l-aħjar prattiċi u esperjenzi miksuba fir-rigward tal-akkwist f’emerġenza; (b) tivvaluta jekk l-għotjiet FSUE ġewx użati skont il-prinċipji ta’ ġestjoni finanzjarja tajba, inkluża l-ekonomija, sabiex tidentifika u xxerred l-aħjar prattiċi u esperjenzi miksuba fir-rigward ta’ aspetti tal-ekonomija. Dan ir-rapport ġie adottat mill-Awla II, immexxija mis-Sur Harald NOACK, Membru tal-Qorti tal-Awdituri, fil-Lussemburgu fil-laqgħa tagħha tat- 12 ta’ Diċembru 2012. Għall-Qorti tal-Awdituri +++++ TIFF +++++ Vítor Manuel da Silva Caldeira President [1] KUMM(2011) 136 finali tat- 23 ta’ Marzu 2011 – Rapport mill-Kummissjoni – Fond ta’ Solidarjetà tal-Unjoni Ewropea – Rapport Annwali 2009, p.5. [2] KUMM(2011) 136 finali, p. 5. [3] KUMM(2011) 136 finali, p. 6. [4] Ir-Regolament tal-Kunsill (KE) Nru 2012/2002 tal- 11 ta’ Novembru 2002 li jistabbilixxi l-Fond ta’ Solidarjetà tal-Unjoni Ewropea (ĠU L 311, 14.11.2002, p. 3). [5] KUMM(2009) 448 finali tat- 28 ta’ Awwissu 2009 – Abbozz preliminari tal-baġit ta’ emenda Nru 9 għall-baġit ġenerali tal-2009. [6] Ftehim ta’ Implimentazzjoni Nru C(2009)9138. [7] KUMM(2011) 136 finali, p. 6. [8] Rapport finali ta’ implimentazzjoni, Relazione di esecuzione delle spese sostenute a valere sul contributo del Fondo di Solidarietà dell’Unione Europea (FSUE), Protezione Civile Nazionale, p. 11. [9] ibid. [10] ibid. [11] L-Artikolu 3(2) tar-Regolament (KE) Nru 2012/2002. [12] Rapport mill-Kummissjoni – Rapport Annwali 2002-2003 tal-Fond ta’ Solidarjetà tal-Unjoni Ewropea u Rapport dwar l-esperjenza miksuba wara sena ta’ applikazzjoni tal-istrument il-ġdid. [13] Norme Tecniche per le Costruzioni 2008, dokument iffirmat mid-Dipartiment tal-Protezzjoni Ċivili Taljan, jirreferi għal tul massimu ta’ 10 snin għal xogħlijiet proviżorji, imma minimu ta’ 50 sena għal xogħlijiet permanenti. [14] Id-deċiżjoni tal-muniċipalità tad- 29.12.2011, verbale (minuti) Nru 172. [15] Fil-Memorandum ta’ Spjegazzjoni għall-Proposta tal-Kummissjoni għal Regolament tal-Kunsill biex jiġi stabbilit il-Fond ta’ Solidarjetà tal-Unjoni Ewropea (KUMM(2002) 514 finali), il-Kummissjoni tiddikjara li r-rikostruzzjoni fuq terminu ta’ żmien twil ta’ infrastruttura u negozji għandha titħalla għal strumenti oħra. [16] It-tekniċi tal-Mekkaniżmu tal-Protezzjoni Ċivili Ewropea pparteċipaw fil-valutazzjoni. Huma kienu sodisfatti bil-kwalità tal-valutazzjoni tal-bini. Ara "Community Civil Protection Mechanism – Technical Report – Community Civil Protection Mechanism Assessment Mission, Italy Earthquake 2009, April 2009"(Il-Mekkaniżmu tal-Protezzjoni Ċivili Komunitarja – Rapport Tekniku – Missjoni ta’ Valutazzjoni tal-Mekkaniżmu tal-Protezzjoni Ċivili, it-Terremot fl-Italja 2009, April 2009). [17] L-għażla kienet bejn CASE jew għotjiet ta’ somom f’daqqa għal persuni li sabu akkommodazzjoni huma stess. [18] L-għadd ta’ blokki inizjalment tela’ minn 150 sa 166 u, wara ċ-ċensiment, għal 185. [19] Il Commissario delegato per la Ricostruzione – Presidente della Regione Abruzzo - Report sulla situazione della popolazione post sisma al 10 aprile 2012 (Il-Kummissarju li kien inkarigat mir-rikostruzzjoni – il-President tar-Reġjun ta’ Abruzzo – Rapport dwar is-sitwazzjoni tal-popolazzjoni wara t-terremot fl- 10 ta’ April 2012). [20] Reċentement id-Dipartiment tal-Protezzjoni Ċivili abbozza speċifikazzjonijiet tekniċi għal soluzzjonijiet differenti li jridu jiġu akkwistati permezz ta’ kuntratti qafas. Ftehim ad hoc għal dan l-iskop ġie ffirmat fit- 13 ta’ Marzu 2012 ma’ CONSIP, kumpanija b’azzjoni pubblika li taġixxi bħala korp ċentrali ta’ xiri għall-amministrazzjoni pubblika Taljana. [21] Barra minn hekk, kien hemm kostijiet li ammontaw għal EUR 9 miljun biex l-appartamenti jiġu kkonettjati mas-sistema ta' distribuzzjoni tal-elettriku u tal-gass u EUR 11-il miljun f’ kostijiet tekniċi li ma kinux relevanti għall-kalkolu tal-kost tal-kostruzzjoni. [22] Prezzi Tipologie Edilizie, Collegio degli Ingegneri e Architetti di Milano, 2010 – Edizione Dei. [23] Il-manwal ta’ referenza jirreferi għat-total tas-superfiċje abitabbli. Għalhekk il-Qorti ħadet il-medja ta’ 1834 metri kwadri offruti mill-offerenti li kellhom suċċess, li inkludiet 30 % ta’ madwar 180 metri kwadri f’gallariji u turġien, u żiedet is-70 % li kien għad fadal ta’ dawk iż-żoni. [24] Il-kost ikkalkolat mill-Qorti huwa differenti mill-kost iddikjarat mid-Dipartiment tal-Protezzjoni Ċivili Taljan (EUR 1314 /metru kwadru) prinċipalment minħabba kalkolu differenti tal-metri kwadri tal-erja tas-superfiċje. Id-Dipartiment tal-Protezzjoni Ċivili bbaża l-kalkolu tiegħu fuq superfiċje ta’ 2333 metri kwadri, li huwa differenti mill-metodu użat mill-manwal ta’ referenza. Għalhekk, il-kost iddikjarat mid-Dipartiment tal-Protezzjoni Ċivili mhuwiex kumparabbli mal-kost irrappurtat fil-manwal. [25] Djar soċjali, "edificio in edilizia convenzionata"; il-kost mingħajr il-parkeġġ ġie rrappurtat li huwa 1066 EUR/metru kwadru. [26] Bini industrijalizzat għal akkomodazzjoni ċivili - "Edificio di civile abitazione industrializzato", Prezzi Tipologie Edilizie, Collegio degli Ingegneri e Architetti di Milano, 2010 – Edizione Dei. [27] Il-kost irrappurtat tad-djar MAP kien ta’ 733 EUR/metru kwadru, qrib tal-kost standard irrappurtat fil-manwal ta’ referenza. [28] Bini residenzjali ta’ standard ogħla u ta’ daqs simili (1754 metri kwadri), inkluż għadd kbir ta’ garaxxijiet bi prezz ogħla minflok spazji għall-parkeġġ, iqum EUR 1294/metru kwadru ta’ żona abitabbli (inklużi l-parkeġġ u l-garaxxijiet), li meta mqabbel miegħu il-kost tal-appartamenti CASE xorta kien 27 % aktar għoli. [29] Il-prezz ta’ unità medju għall-pilastri tal-azzar kien EUR 6061,45, filwaqt li l-l-prezz ta’ unità finali tal-pilastri tal-konkos kien EUR 2743,23. [30] Din id-differenza tikkorrispondi għad-differenza medja tal-prezz bejn il-klassi tal-konkos XC4 (Rck 30 N/mm2), użata għall-pjattaforma sismikament iżolata, jew il-klassi XF1 (Rck 40 N/mm2) użata għall-pjattaforma tal-kantina, u tipi orħos ta’ konkos (il-klassi XC1 jew Xf2 rispettivament). [31] Dan il-kost jinkludi EUR 12-il miljun għal iżolaturi sismiċi, madwar EUR 3,5 miljun għal-lifts addizzjonali (19000 kull wieħed), u EUR 7,5 miljun għat-turġien addizzjonali u l-frejms tal-lifts (40000 kull wieħed). [32] L-Artikolu 70(12) tad-Decreto Legislativo tat- 12 ta’ April 2006, Nru 163 (il-Liġi Taljana tal-Akkwist Pubbliku), tistipola li meta minħabba sitwazzjonijiet ta’ urġenza jkun impossibli li jkun hemm konformità mal-limiti minimi tal-ħin previsti mil-liġi, l-amministrazzjoni għandha tistabbilixxi l-limiti possibli billi jittieħed kont tal-kumplessità tax-xogħlijiet u tal-ħin neċessarju biex jiġu mħejjija l-offerti.vv [33] Decreto-legge 28 Aprile 2009, n. 39. [34] Ċertifikat ta’ nuqqas ta’ involviment fi kriminalità organizzata maħruġ mill-Kamra tal-Kummerċ Taljana. [35] Hekk kif ġie ddikjarat minn kumpanija offerenti minnhom u rreġistrat fil-minuti tal-kumitat ta’ valutazzjoni tas-sejħiet għall-offerti. [36] Din il-prattika tajba ġiet espressa wkoll fl-Artikolu 138(3) tar-Regolament tal-Kummissjoni (KE, EURATOM) Nru 2342/2002 tat- 23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjarju li jgħodd għall-baġit ġenerali tal-Komunitajiet Ewropej (ĠU L 357, 31.12.2002, p. 1). [37] Linji gwida maħruġa mill-AVCP (Autorità per la vigilanza sui contratti pubblici di lavori, servizi e forniture), l-awtorità Taljana ta’ sorveljanza tal-akkwist pubbliku, jipprevedu li n-notifika tas-sejħa għall-offerti għandu jkun fiha d-dettalji tal-kriterji u l-punti kollha b’tali manjiera li l-kumitat ta’ valutazzjoni tas-sejħiet għall-offerti jkollu marġini ta’ diskrezzjoni mnaqqsa ħafna - Autorità per la vigilanza sui contratti pubblici di lavori, servizi e forniture – Linee guida per l’applicazione del criterio dell’offerta economicamente più vantaggiosa negli appalti di servizi e forniture. [38] Waħda mill-erba’ offerti vverifikati inkludiet apparat bħal dan u ntqal li dan kien biex tintlaħaq mikroklima ideali ġewwa l-appartamenti, li tiffavorixxi benessri termali u igrometriku u jonizzazzjoni naturali tal-arja. [39] Mingħajr il-punti għall-kriterji tal-arkitettura, il-klassifikazzjoni finali tal-offerti kieku kienet tinbidel u l-prezz għall-kostruzzjoni ta’ 185 binja kieku kien ikun EUR 11-il miljun orħos. [40] Minkejja li l-binjiet magħżula kollha rċevew marki għolja ħafna għall-effiċjenza fl-enerġija (b’hekk il-bżonnijiet ta’ tisħin għandhom ikunu simili), il-kost tas-sistema ta' tisħin bi prezz l-aktar għali kien kważi EUR 140000, filwaqt li l-kost għall-orħos waħda kien EUR 67000. Il-kost għaż-żewġ binjiet li kien għad fadal kien EUR 79000 u EUR 128000. [41] Wieħed mill-bennejja li kien parti mill-kampjun installa żewġ frejms tal-lifts għal kull waħda mit-22 binja tiegħu b’kost ta’ kważi EUR 55000 kull frejm, jiġifieri EUR 110000 kull binja, filwaqt li żewġ bennejja oħra pproduċew frejms tal-lift b’kost ta’ unità ta’ EUR 23000. [1111] Għal dan il-kuntratt, l-għadd ta’ binjiet huwa ekwivalenti għal 20,53 binja ta’ daqs standard peress li għadd minnhom kienu iżgħar. Madankollu, il-prezz ta’ unità għall-kostijiet addizzjonali huwa kkalkolat għal kull waħda mit-22 binja peress li fil-kost għas-sistemi ta’ tisħin u l-frejms tal-lifts ma tteħidx kont ta’ din id-differenza, filwaqt li l-kalkolu tal-prezz ta’ unità tal-binjiet kien ibbażat fuq iċ-ċifra standardizzata. -------------------------------------------------- ANNESS I INTERVENTI TAL-FOND TA’ SOLIDARJETÀ TAL-UE MILL-2002 ’L HAWN (NOVEMBRU 2002 – SETTEMBRU 2012) Sors: Il-Kummissjoni Ewropea. Stat Benefiċjarju | Okkorrenza | Natura tad-diżastru | Kategorija | Ħsarat (EUR miljun) | Għajnuna mogħtija (EUR miljun) | Total ta’ għajnuna mogħtija (EUR miljun) | +++++ TIFF +++++ L-AWSTRIJA | Awwissu 2002 | Għargħar | maġġuri | 2900 | 134,0 | 148,8 | Awwissu 2005 | Għargħar (Tyrol, Vorarlberg) | reġjonali | 592 | 14,8 | +++++ TIFF +++++ IL-BULGARIJA | Mejju 2005 | Għargħar | maġġuri | 222 | 9,7 | 20,3 | Awwissu 2005 | Għargħar | maġġuri | 237 | 10,6 | +++++ TIFF +++++ IL-KROAZJA | Mejju 2010 | Għargħar | pajjiż ġar | 153 | 3,8 | 5,0 | Settembru 2010 | Għargħar | pajjiż ġar | 47 | 1,2 | +++++ TIFF +++++ ĊIPRU | April 2008 | Nixfa | maġġuri | 165 | 7,6 | 7,6 | +++++ TIFF +++++ IR-REPUBBLIKA ĊEKA | Awwissu 2002 | Għargħar | maġġuri | 2300 | 129,0 | 145,0 | Mejju 2010 | Għargħar | pajjiż ġar | 205 | 5,1 | Awwissu 2010 | Għargħar | reġjonali | 437 | 10,9 | +++++ TIFF +++++ L-ESTONJA | Jannar 2005 | Tempesta | maġġuri | 48 | 1,3 | 1,3 | +++++ TIFF +++++ FRANZA | Settembru 2002 | Għargħar (Gard) | reġjonali | 835 | 21,0 | 203,7 | Diċembru 2003 | Għargħar (Vallée du Rhône) | reġjonali | 785 | 19,6 | Frar 2007 | Ċiklun Gamède (la Réunion) | reġjonali | 211 | 5,3 | Awwissu 2007 | Uragan Dean (Martinique) | reġjonali | 509 | 12,8 | Jannar 2009 | Tempesta Klaus | maġġuri | 3806 | 109,4 | Frar 2010 | Tempesta Xynthia | reġjonali | 1425 | 35,6 | +++++ TIFF +++++ IL-ĠERMANJA | Awwissu 2002 | Għargħar | maġġuri | 9100 | 444,0 | 610,9 | Jannar 2007 | Tempesta Kyrill | maġġuri | 4750 | 166,9 | +++++ TIFF +++++ IL-GREĊJA | Marzu 2006 | Għargħar (Evros) | reġjonali | 372 | 9,3 | 99,1 | Awwissu 2007 | Nirien tal-Foresti | maġġuri | 2118 | 89,8 | +++++ TIFF +++++ L-UNGERIJA | April 2006 | Għargħar | maġġuri | 519 | 15,1 | 37,6 | Mejju 2010 | Għargħar | maġġuri | 719 | 22,5 | +++++ TIFF +++++ L-IRLANDA | Novembru 2009 | Għargħar | reġjonali | 521 | 13,0 | 13,0 | +++++ TIFF +++++ L-ITALJA | Ottubru 2002 | Terremot (Molise) | reġjonali | 1558 | 30,8 | 1246,6 | Ottubru 2002 | Eruzzjoni tal-Vulkan Etna | reġjonali | 894 | 16,8 | April 2009 | Terremot (Abruzzo) | maġġuri | 10212 | 493,8 | Ottubru 2010 | Għargħar fil-Veneto | reġjonali | 676 | 16,9 | Ottubru 2011 | Għargħar fil-Liguria u fit-Toscana | reġjonali | 722,5 | 18,1 | Mejju 2012 | Terremoti fl-Emilia Romagna | maġġuri | 13274 | 670,2 | +++++ TIFF +++++ IL-LATVJA | Jannar 2005 | Tempesta | maġġuri | 193 | 9,5 | 9,5 | +++++ TIFF +++++ IL-LITWANJA | Jannar 2005 | Tempesta | pajjiż ġar | 15 | 0,4 | 0,4 | +++++ TIFF +++++ MALTA | Settembru 2003 | Tempesta u Għargħar | maġġuri | 30 | 0,96 | 0,96 | +++++ TIFF +++++ IL-POLONJA | Mejju 2010 | Għargħar | maġġuri | 2994 | 105,6 | 105,6 | +++++ TIFF +++++ IL-PORTUGALL | Lulju 2003 | Nirien tal-Foresti | maġġuri | 1228 | 48,5 | 79,8 | Frar 2010 | Għargħar u żerżiq ta’ massa tat-tajn f’Madeira | maġġuri | 1080 | 31,3 | +++++ TIFF +++++ IR-RUMANIJA | April 2005 | Għargħar tar-rebbiegħa | maġġuri | 489 | 18,8 | 108,0 | Lulju 2005 | Għargħar tas-sajf | maġġuri | 1050 | 52,4 | Lulju 2008 | Għargħar | reġjonali | 471 | 11,8 | Ġunju 2010 | Għargħar | maġġuri | 876 | 25,0 | +++++ TIFF +++++ IS-SLOVAKKJA | Novembru 2004 | Tempesta (Tatras) | maġġuri | 203 | 5,7 | 26,1 | Mejju 2010 | Għargħar | maġġuri | 650 | 20,4 | +++++ TIFF +++++ IS-SLOVENJA | Settembru 2007 | Għargħar | maġġuri | 233 | 8,3 | 15,8 | Settembru 2010 | Għargħar | maġġuri | 251 | 7,5 | +++++ TIFF +++++ SPANJA | Novembru 2003 | Tixrid taż-żejt (Prestige) | reġjonali | 436 | 8,6 | 31,0 | Awwissu 2003 | Nirien tal-Foresti (fruntiera PT) | pajjiż ġar | 53 | 1,3 | Mejju 2011 | Terremot f’Lorca | reġjonali | 843 | 21,1 | +++++ TIFF +++++ L-ISVEZJA | Jannar 2005 | Tempesta f’Gudrun | maġġuri | 2297 | 81,7 | 81,7 | +++++ TIFF +++++ IR-RENJU UNIT | Ġunju 2007 | Għargħar | maġġuri | 4612 | 162,3 | 162,3 | Total kumplessiv tal-għajnuna approvata mill-2002 ’l hawn | EUR 3160,0 miljun | -------------------------------------------------- ANNESS II KOPERTURA TAL-VERIFIKA Nota: Id-dettall jista’ ma jammontax għat-totali minħabba żidiet/tnaqqis sal-eqreb numru sħiħ. Xogħlijiet / provvisti | Ammont ikkuntrattat eskluża l-VAT (EUR miljun) | Ammont iċċekkjat eskluża l-VAT (EUR miljun) | Kopertura (%) | It-tqegħid tal-konkos, xbieki tal-azzar iwweldjati, bini tal-pilastri tal-konkos | 55,2 | 0,0 | 0,0 | Provvista tal-konkos | 27,3 | 27,3 | 100,0 | Provvista tax-xbieki tal-azzar | 15,9 | 0,0 | 0,0 | Provvista tal-pilastri tal-azzar | 37,6 | 37,6 | 100,0 | Provvista tal-iżolaturi sismiċi | 12,0 | 11,3 | 94,0 | Skavi | 14,5 | 0,0 | 0,0 | Bini | 425,3 | 145,0 | 34,1 | Għamara | 55,7 | 28,5 | 51,2 | Xogħlijiet ċivili (total) | 41,2 | 0,0 | 0,0 | Demolizzjoni | 0,1 | 0,0 | 0,0 | Xogħlijiet elettro mekkaniċi | 0,2 | 0,0 | 0,0 | Lifts | 9,8 | 0,0 | 0,0 | Żoni ekoloġiċi (Green areas) | 15,2 | 0,0 | 0,0 | TOTAL | 710,2 | 249,7 | 35,2 | -------------------------------------------------- ANNESS III RISKJU SISMIKU FL-ITALJA +++++ TIFF +++++ --------------------------------------------------